হাইকোর্টের বিচারপতিদের নিয়ে লোকপালের আদেশে সুপ্রিম অসন্তোষ, সিদ্ধান্তে স্থগিতাদেশ

নয়াদিল্লি: সুপ্রিম কোর্ট (Supeme Court) লোকপাল (Lokpal) কর্তৃপক্ষের একটি গুরুত্বপূর্ণ আদেশ স্থগিত করে দিয়েছে৷ এই প্রসঙ্গে একটি স্বতঃপ্রণোদিত মামলা যায় সুপ্রিম কোর্টে। সেই মামলায় সুপ্রিম কোর্ট জানিয়ে দেয়, দুর্নীতির অভিযোগে হাই কোর্টের বিচারপতিদের বিরুদ্ধে কোনও তদন্ত করতে পারবে না লোকপাল। বৃহস্পতিবার এই নির্দেশ দিয়েছে সুপ্রিম কোর্ট।

সুপ্রিম কোর্টের অবসরপ্রাপ্ত বিচারপতি তথা দেশের লোকপাল এএম খানউইলকর চলতি বছরের ২৭ জানুয়ারি দু’টি পৃথক অভিযোগের প্রেক্ষিতে নির্দেশিকা জারি করে জানিয়েছিলেন, হাই কোর্টের বিচারপতিদের বিরুদ্ধে দুর্নীতির অভিযোগ এলে ২০১৩ সালের লোকপাল ও লোকায়ুক্ত আইনের ১৪(১) ধারা অনুযায়ী তদন্ত এবং প্রয়োজনীয় তদন্ত করা যাবে।

আরও পড়ুন: দিল্লির মসনদে বিজেপির রেখা, প্রথমবারের মহিলা বিধায়কেই ভরসা

সুপ্রিম কোর্ট এই আদেশকে খুবই উদ্বেগজনক আখ্যা দিয়ে কেন্দ্রীয় সরকার ও লোকপালের রেজিস্ট্রারকে নোটিশ পাঠিয়েছে। এই বিষয়টির পরবর্তী শুনানির জন্য প্রস্তুতি নিতে বলেছে।

কেন্দ্রীয় সরকারের পক্ষ থেকে সলিসিটার জেনারেল তুষার মেহতা আদালতে জানান, লোকপালের ব্যাখ্যা সঠিক নয়। তার মতে, হাই কোর্টের বিচারপতিদের লোকপাল তদন্তের আওতায় আনা সাংবিধানিকভাবে গ্রহণযোগ্য নয়। তিনি দাবি করেন, বিচারপতিদের বিরুদ্ধে এমন তদন্তের জন্য কোনও আইনগত ভিত্তি নেই।

বিচারপতি আরএস গাভাই, বিচারপতি সূর্যকান্ত এবং বিচারপতি ওএস ওকার বেঞ্চ লোকপাল আদেশে স্থগিতাদেশ বৃহস্পতিবার।

এ ক্ষেত্রে বিচারবিভাগের অনুমতির প্রয়োজনীয়তা রয়েছে অভিমত পোষণ করেছে শীর্ষ আদালত। পাশাপাশি, অভিযোগকারী যাতে অভিযুক্ত বিচারপতির নাম গোপন রাখেন সেই নির্দেশ দেওয়া হয়েছে।